JohanHeinsen/ENO huggingface dataset:
Odense Adresse-Contoirs Efterretninger, 1811-04-16
I Kjøbenhavns Nyeste Skilderie læses en interessant Afhandling om Prisernes umaadelige Stigen og Eiendommes idelige Kjøb og Salg. Denne meget Kjøben og Sælgen - heddet det - er et sandt Lotterie. Forvirringen skal engang naae sin Høide, og de som tilsidst staae paa Spidsen, ville styrte i Afgrunden; derfor handle de særdeles ubetænksomt, som, uden at besidde enten Species eller en tilstrækkelig Mængde af Bankosedler, indlade sig i betydelige Kjøb, ved Hielp af laante Penge. Den Uorden, hvori de politiske Omstændigheder have bragt Statens Pengevæsen, har en Sværm af Mennesker, under Navn af Handlende, Mæglere, Handelskommissionairer, Kjøbmænd og Grosserere, vidst at betjene sig af, for at mele deres egen Kage. En National-Bankerot, hvormed Rænkesmedde og Rygtemagere søge at skræmme deres Medborgere, er dog vel ikke saa snarligen at befrygte; thi hvormange over alle Koursforhold og Børskrebs Jndflydelse ophøiede Eiendomme ere Danmark og Norge ei i Besiddelse af: Korn, Qvæg, Heste, Uld, Tømmer, Jern Kobber o. s. v.
Odense Adresse-Contoirs Efterretninger, 1811-04-16
J Fortsættelsen af Peder Pedersens underdanige Rapporter til sin Jydske Herremand, i Kbhvns N. Skilderie, yttrer han ogsaa Forundring over, at en Ting baade kan due og ikke due paa engang, da en Grosserer, som under Paaskud at vore Bankosedler ikke duede forlangte 825 Rd. for et Shavl, Dagen efter, da han skulde betale 100 Rd. for en Fjerding Smør, beklagede sig over, at man ingen Penge kunde faae ind. Men jeg har ladet mig fortælle - vedblivet P. P. - at vore Bankosedler ere et Slags Trækfugle, der trække frem- og tilbage fra Kbhvn. til Hamborg, og vor Børs et Dueslag, hvor visse Folk, der kaldes Bankoprangere, jage Duerne eller Bankosedlerne af og til ud, for siden at faae dem hjem igjen med en heel Flok nye. Tilsidst takker P. P. Herren for sit gode Raad at udruste Kapere, da han blot paa een Baad har per tas og nesas havt en reen Profit af 3000 Rd. Vel have Jnteressenterne og Mandskabet skreget Ak og Vee over ham, men siger P. P., naar man kan have en reen Profit af 3000 Rd., kan man jo gjerne lade sig skielde ud for en Kjeldring. J denne Tid bør man overalt ikke være saa deelikat og ømskindet. Naar jeg først har sammenskrabet mig en lille Tønde Guld, saa skal Herren see, at jeg kan være skjønnerøsk og patriotisk saa got som nogen. Men Herren maae vide, at i denne Tid ingen kan være Patriot, uden at Aviserne have fortalt. om ham, at han har spiist Hestekjød; eller og Herren vil indføre flettede Liigkister paa Godset, og i levende Live lade bekjendtgjøre, at Herren og Fruen naar de gaae til deres salig Forfædre, vil for Exemplets Skyld, lade sig begrave i en af de skjønne Liigkister af Pileqviste, som koster 50 Rd.; Herren behøver derfor ikke at holde Ord; for i denne Tid behøver man kun at sige: man vil, saa er det allerede ligesaa got som det var skeet. o. s. v.
Odense Adresse-Contoirs Efterretninger, 1811-04-16
Fra Helsingøer skrives: Nogle enkelte Melkeaageres Tal, der længe have taget 8 s. for en Pot Melk, har nu forfleret sig; Vand har man dogendnu for ingen Penge. Den 9 f. M., fødte Hr. Assistent Lunds Kone i Skagen 3 levende Børn, en Dreng og 2 Piger, hvoraf den første er død, men de 2 sidste leve.
Odense Adresse-Contoirs Efterretninger, 1811-04-16
Gjennem Rentekammeret er allern, udsat 100 Rd. som Præmier for Biers Behandling, efter Hr. Rønnes Anviisning, i Randers Amt, samt tillige sendt 180 Expl. af bemeldte Anviisning til Fordeling i Amtet. Den af Hr. Provst Worm for 10 Aar siden i Aalborg. Stift opførste Bygning af stampede Qvaderstene er endnu uden mindste Bræk og seer ud som den smukkeste Grundmuur. Der er slet intet Tømmer i Underbygningen uden Dørre, Dørstolper, Vindueskarmer og Rammer, og slet intet Brændsel brugt til Stenene.
Odense Adresse-Contoirs Efterretninger, 1811-04-16
J Handelstidenden yttres det Ønske, at de i Provindserne oprettede oekonomiske Selskaber vilde anskaffe sig Modeller af de vigtigste Agricultur=Redskaber, Selskabet eier, og hvoraf de kunde erholde velgjorte Modeller for en moderat Priis, ved at henvende sig til Selskabet. Det synes som Spekulationsaanden i denne Tid er bleven lidt sløv eller maae have faaet et Stød, da Bonden begynder at falbyde sine Varer i Husene, vist no til honette Priser; men saa er noget dog bedre end slet Intet. Tiggeriet tager alt mere Overhaand paa nye, alle vore Fattiganstalter uagtet, og daglig har man det modbydelige Syn af raske, arbeidsføre Mennesker, meest fremmede som bestorme Dørrene for at tiltrygle sig Almisse. Rigtig nok, kunde der svares, at Enhver er berettiget til at anholde slige Løsgjængere, men hvilke Optøier og Udehageligheder kunde dette ikke medføre, inden man fik Politiets Hjelp. Naar altsaa fra Fattigvæsenets Side er kan raades kraftig Bod paa dette Onde, bliver det stedse ved gammel Slendrian. Ogsaa paa Landet har man endnu sin Plage af disse Trækfugle, og kan endnu hist og her have Synet af heele Karavaner paa 7 a 8 Gamle og Unge, som med fyldte Poser gjennemstreife Byerne. Vi have da ogsaa havt den Glæde at see og høre et Panharmonicon her i Odense, og det fortjener begge Dele af enhver Konstelsker, som her maae beundre der største Mekanisme forenet med den skjønneste Simplicitæt. Man tænke sig en Forening til eet Heelt af 112 Fløiter, 10 Flauti=Travers, 20 Flauti Picoli, 32 Klarinetter og Oboer, 18 Fagotti, 14 Trompeter, 4 Valdhorn 2 Pauker, en stor og liden Tromme, et Par Bækkener og Triangel, alle i sædvanlig Størrelse og Skikkelse, at spille samlede de fortrinligste og sværeste Stykker af en Mozart, Haydn, Krommer og flere berømte Komponister med den punktligste Nøiagtighed, saavel Henseende til Tonernes Reenhed, som Takten og Harmonien, blot ved den indre Mekanisme - og vil da først kunne gjøre sig et Begreb om dette i sit Slags eneste musikalske Jnstrument.
Odense Adresse-Contoirs Efterretninger, 1811-04-16
Forlangt Jndrykkelse. Jblant andre Plager haver Nyborg Overflødighed af Jagthunde, Pudler og Kotere. Gid de enten maatte dræbes, eller en god Skat ydes til Fattigkassen, for Tilladelsen til at beholde disse unyttige Fortærere.
Odense Adresse-Contoirs Efterretninger, 1811-04-16
Avertissements. Torsdagen den 25 April førstkommende om Formiddagen Kl. 9 bliver efter Magistratens Foranstaltning foretaget paa afgangne Smedemester Esbjørns forrige Boepæl i Pugestrædet offentlig Auction over adskillige hans Stervboe tilhørende Meubler, bestaaende af Stole, Borde, Senge og Sengeklæder, en Jern Kakkelovn, Kister m. m., Træe, Kobber, Tin, Messing og Jerntøi; hvilket herved bekjendtgjøres. Odense den 11 April 1811. Bendz.
Odense Adresse-Contoirs Efterretninger, 1811-04-16
Det Bjergede af Ladningen ved Dakkedal i Mon Sogn 1/2 Miil Sønden Hals strandet Skib Fortuna, Kapt. Marcus Hammer, bestaaende i 28 Oxehoveder distileret Kornbrændeviin og noget Skibs=Inventario, bliver ved Auction den 26 April d. A. bortsolgt i Dakkedall i Boelsmand Jens Clausens Gaard.
Odense Adresse-Contoirs Efterretninger, 1811-04-16
Hos Madame Byberg i Gaarden No. 435 paa Nørregade er got rødt Kløverfrøe at faae tilkjøbs.
Odense Adresse-Contoirs Efterretninger, 1811-04-16
Da Fyrlægterne ere saa besværlige at bekomme, saa kan bekommes Ask- og Ellelægter 6 a 7000 Stkr. paa Lysemosegaard i Bogense Sogn, naar Kjøberne inden denne Maaneds Udgang melde sig og accoderer. Lysemosegaard d. 6 April 1811. H. Jensen.
Odense Adresse-Contoirs Efterretninger, 1811-04-16
Sidstafvigte Fredag den 12 d. er fra sin Eier bortkommet en ganske hviid Hønse=Hanhund, der kjender sig ved Navnet Tripon; den som maatte være forekommet eller an træffer denne Hund, vil behage at anmelde det til Skytten, Jørgen Olsen ved Christiansdahl. Hvor Eieren af en Sølplade, formodentlig af et Heste tøj, som er funden paa Odense Gade, kan, ved at angive dens Kiendemærke, og mod at betale dette Avertissement og en billig Findeløn, modtage samme, anviser Adressecomtoiret.
Odense Adresse-Contoirs Efterretninger, 1811-04-16
I S. T. Hr. Hempels Adresse-Avis No. 50 den 9 April d. A. gav jeg mig den Frihed at beklage min Nød i Tilfælde af paafaldende Svaghed, saavel paa mig som 2de af mine Børn. der havde den forønskte og forhaabende Virkning, at nogle ædelmodige Medmennesker rakte mig deres Haand til Lindring i min, saavel huuslige som svagelige Tilstand, hvorfor underdanigst takkes. Men da de uhyre dyre Tider udfordre i denne Tid betydeligt kun for at faae det Allernødtørftigste, saa ville ædelmodige Formuende gunstigst undskylde at jeg endnu bønfalder om en liden Hjelp efter enhvers Evne og Villie, da Sygdommen endnu ikke har forandret sig hverken for mig eller Børn, og vi ere blottede for al Hjelp, da min Kone med de 3de endnu friske Børn ikke kan fortjene Noget for at passe os Svage. Odense d. 15 April 1811. Jens Lund, boende i Hans Jensens Stræde No. 540.
Odense Adresse-Contoirs Efterretninger, 1811-04-16
Løverdagen den 20 April 1811 om Formiddagen Kl. 10 bliver i Skibhusene ved Odense ved offentlig Auction bortsolgt det af Kaperfører C. Egholm dertil indbragt og priisdømte Kufskib, Vrau Catharina kaldet, drægtig 44 Danske Kommercelæster, med sine staaende og løbende Redskaber. Tillige sælges dette Skibs indehavte Ladning, bestaaende af 99 Pommerske Fyrbielker af forskjellig Størrelse, cirk2561 Pibestaver, 2436 Tøndestaver og 5908 Bundstaver. Odense Herredscontoir d. 19 Marts 1811. C. A. Falbe.
Odense Adresse-Contoirs Efterretninger, 1811-04-16
Paa Adressecomtoiret faaes: Blanketter til Skibs-Connossementer, LægdsMandtals-, Af- og Tilgangs-, Søefolk og forskjellige Slags andre brugelige Embeds= og Skatte-Lister, 500 Rd. kan mod antagelig Sikkerhed bekommes til Laan i næste 11 Juni Termin, hvorom gives mundtlig Anviisning fra Adressecomtoiret.
Odense Adresse-Contoirs Efterretninger, 1811-04-16
Onsdagen den 12 Juni førstk. om Formiddagen Kl. 10 bliver Avlsgaarden Perregaards Avling og Hollænderie paa Grevskabet Langeland ved offentlig Auction i Tinghuse, ved Tranekjær Slot stillet til nye Bortforpagtning i 10 Aar. fra 1 Mai 1812 at regne. Til Gaarden er et Areal af Pløiningsland over 200 Tønder, foruden Engbund. Gaardens samtlig Bygninger overlades til Forpagterens Tjeneste. Til Gaarden forrettes intet Hoverie, blot Ugedags=Arbeide af nogle Huusmænd. Og tjener eller til foreløbig Efterretning: at, siden Afgivten efter nærværende Konjunkturer nu maatte blive høiere end samme vilde være passende naar Produkterne falde til sædvanlig Priis, saa maae det staae Forpagteren frit for, naar Krigen er til Ende, at løskyndige Kontrakten med et Aar Opsigelse, ifald han ikke skulle finde sig fornøiet.
Odense Adresse-Contoirs Efterretninger, 1811-04-16
De øvrige Konditioner kan fra næste 1 Mai erfares paa Gjæstgivergaarden i Tranekjær, samt her paa Skriverstuen. Tranekjær den 23 Marts 1811. Efter høigrevelig Ordre A. Scheel.
Odense Adresse-Contoirs Efterretninger, 1811-04-16
Tale, holden i Kronprindsens Klub i Aarhuus i Anledning af Høitideligheden ved Hs. Majestæt Kongens Fødselsdag 1811.
Odense Adresse-Contoirs Efterretninger, 1811-04-16
af Dr. J. H. Larsen, anden residerende Kapellan ved Aar huus Domkirke, faaes her paa Adressekomtoiret for 2 Mk. 8 s. heftet. Fordelen tilfalder de Fattige.
Odense Adresse-Contoirs Efterretninger, 1811-04-16
Herved bekjendtgjøres, at her nu og fremdeles kan bekommes god Steen- og Meelkalk i store og smaae Partier, under følgende Vilkaar. Prisen er, fra nu af og indtil videre, for Steenkalken 4 1/4 Rd. og for Meelkalken 3 Rd. DC. pr. Tønde, leveret ved Fabrikket, eller ogsaa til Skibene, ved Ladestedet i Liimfjorden; det sidste Sted dog ikkuns, naar Qvantummet i det ringeste udgjør 30 Tdr., eller derover. Betalingen for de modtagende Varer erlægges enten strax, eller naar paafordres. Naar et Qvantum af i det ringeste halvandet hundrede Tønder Kalk, eller derover, paa een Gang imodtages og strax betales godtgjøres Kjøberen 4 pC.; men for mindre Partier finder aldeles ingen Rabat Sted.
Odense Adresse-Contoirs Efterretninger, 1811-04-16
Med Bestillinger af saavel Kalk, som andre af Stedets Produkter, henvender man sig behagentlig umiddelbar til Administrationen for Fabrik=Anlæggenpaa Gudumlund pr. Aalborg.
Odense Adresse-Contoirs Efterretninger, 1811-04-16
Gudumlunds Fabrik=Anlæg den 12 Marts 1811. Michelsen. J. Sørensen.
Odense Adresse-Contoirs Efterretninger, 1811-04-16
Tirsdagen den 7 Mai førstkommomle og følgende Dage fortages offentlig Auction over de afg. Biskop Dr. Hansens Stervboe tilhørende Meubler og Effecter bestaaende Sølv, Tin, Kobber og Messing, Borde, Stole, Speile, Linned, Senge og Sengeklæder, Vogne, Plove, Harver, samt endee Køerog 2 rødblissede Vognhopper, m. m., hvorover trykte Fortegnelser 14 Dage førend Auctionen kunne mod tages hos Hr. Boghandler Hempel og paa det biskoppelige Contoir her i Odense. Ligeledes bortsælges, som Stervboet tilhørende, en KobberBryggerkjedel paa 2 Tønder, samt nogle Traver Langhalm nogle Tønder Rug og Byg, omtrent 50 Tønder Havre og nogle Skjepper Hørfrøe. Auctionen holdes i Odense Bispegaard, og begynder hver Dags Formiddag Kl. 9. Odense den 3 April 1811. Tostrup.
Odense Adresse-Contoirs Efterretninger, 1811-04-16
Nye hjemkommen Bergens Tran kan bekommes hos Odense d. 9 April 1817. Chr. Møller.
Odense Adresse-Contoirs Efterretninger, 1811-04-16
Rødt og hvidt Kløverfrøe har jeg til Forhandling, i Odense, som daglig kan udleveres af Madame Byberg i Gaarden, No. 435 paa Nørregade. From. Elpizon, eller om Sjelens Udødelighed, at Chr. Fr. Sintenis, oversat af Dr. C. S. Limkilde. 3 Dele 8.
Odense Adresse-Contoirs Efterretninger, 1811-04-16
Dette Skrivt - siger Recensenten i lærde Efterretninger - har i Tydskland gjort en Lykke, som fuldkommen retfærdiggiør Oversætterens Valg, og maae saa meget mere forskaffe han den Danske Læseverdens Tak, som den Tydske Original nu 1810 - følgelig efter nærværende Cours langt mere !) koster med sine Anhang 23 Rigsdaler. Flere have i offentlige Tidender bevidnet Forfatteren deres Erkjendtlighed for den Beroligelse, de af hans Skrivt havde hentet, og det er at haabe, nat denne Belønning, den skjønneste en Forfatter kan vinde for sit Arbeide, ogsaa blant vore Medborgere vil vorde Oversætteren til Deel. Hele Værket faaes for 4 Rd. i Materie og 5 Rd. 3 Mk. i Vælskbind paa Bogladerne i Kjøbenhavn og Provindserne, saavelsom her i Odense hos Forlæggeren S. Hempel.
Odense Adresse-Contoirs Efterretninger, 1811-04-16
Kaperbaaden Langeland, drægtig 1 Kommercelæst, med staaende og løbende Redskaber, Seil, Anker og Touge, alt saa got som nyt, bliver efter Vedkommendes Forlangende ved offentlig Auction bortsolgt paa Rudkjøbing Raadstue den 29 dennes om Formiddagen Kl. 10. Baaden er beliggende i Henninge Noer og ville Liebhaberne behage at henvende dem til Jægeren Hr. Schnidler paa Faareveile, som paaviser samme, tilligemed benævnte Jnventarium. Rudkjøbing den 6 April 1811. Herholt.
Odense Adresse-Contoirs Efterretninger, 1811-04-16
Mandagen den 29 April Formiddag Kl. 9 bliver i Haarslef Bye ved Auction bortsolgt afgangne Degn Johan Martin Gram og sidst døde Hustrues fælleds Boes Meubler og Effecter, bestaaende af Stole, Borde, Kister, Dragkister, Senge og Sengeklæder, Linned og Gangklæder, samt Kreaturer, og andet mere, hvorover Fortegnelser faaes paa Lunde, Schan- og Schoubye Herredscontoir den 14 Marts 1811. M. Knutzen.
Odense Adresse-Contoirs Efterretninger, 1811-04-16
Hos Kjøbmand Teisen i Odense er i disse Dage hjemkommen et Partie Svenske Bjelker, fra 14 til 21 Alens Længde, 10 Tommers Fiirkant; ligeledes et Partie Svenske 12 Fods Fyrbord, 8 a 9 Tommer i Breden; hvilket bekjendtgjøres for de, som behageligst ville gjøre Brug af samme.
Odense Adresse-Contoirs Efterretninger, 1811-04-16
Alle Sorter Haugefrøe og adskillige Sorter Blomster frøe, nye fra Lübek ankomne, faaes hos Undertegnede til muelige billig Priis. Sammesteds kan ogsaa bekommes Frøe af de saakaldte Runkel-Roer, hvoraf Sirup tillaves, og til hvis Dyrkning gives Anviisning, naar Breve derom tilstilles mig portofrie. Fridericia den 19 Marts 1811. Friderich Christian Hinrichsen, Kjøbmand, boende i Danmarksgade No. 334.
Odense Adresse-Contoirs Efterretninger, 1811-04-16
Da jeg har etableret mig her i Byen som Handelsmand med alle Slags gode og moderne Vare, saa tager jeg mig den Frihed at rekommendere mig; gode Vare og reel Behandling skal være mit Øiemed. Jsaac A. Cohn. Varde d. 8 Marts 1811. logerend hos Hr. Peder Sørensen.
Odense Adresse-Contoirs Efterretninger, 1811-04-16
En Mand af fat Alder, som er vandt til Landvæsenet, søger Kondition som Avlsforvalter paa en Herregaard. Avis, expeditionen giver der om mundtlig Underretning.
Odense Adresse-Contoirs Efterretninger, 1811-04-16
En Jomfrue af honet Familie og god Opdragelse, som i nogle Aar har konditioneret som Huusjomfrue, ønsker sig Emploi samme Fag enten i en Præstegaard eller og hos anden respektabel Familie. Paa Lønnen sees ikke saa meget som paa en god Omgang. Tiltrædelsen ønskes 1 November. Adressecomtoiret giver nærmere mundtlig Oplysning om hendes Opholdsted.
Odense Adresse-Contoirs Efterretninger, 1811-04-19
Krigs-Efterretningerne. ere denne Gang aldeles ubetydelige, og gid de stedse maatte blive det. Det Eneste, der fortjener at bemærkes under denne Rubrik, er en Beretning i Altona Merkufra det Brandenborgske, hvori meldes, at mange Preussiske Tropper have sat sig i Marsch til Østersøens Kyster, for at tilbagedrive Engellænderne, om de med den Mængde Landtropper, de i Aar siges at have ombord, skulde faae i Sinde at prøve en Landgang. Det samme skal og være Aarsagen til 7000 Franzosers Gjennemmarsch, hvis Ankomst i Nærheden af Berlin i Førstningen opvakte megen Sensation.
Odense Adresse-Contoirs Efterretninger, 1811-04-19
Blandede-Efterretninger. (Af Hamb. Korrespd., Altona Merkur og Statstid.)
Odense Adresse-Contoirs Efterretninger, 1811-04-19
Frankerig. Til den Garde, som under Navn af Kongen af Roms Garde skal garnisonere i Rom, tage ogsaa Hollændere. Ved hvilken Leilighed erindres, at de Romerske Keisere for 1800 Aar siden ogsaa havde en Batavisk Garde i deres Hovedstad.
Odense Adresse-Contoirs Efterretninger, 1811-04-19
Man forbereder sig alt i Amsterdam til den store Fest, som i Anledning af Hs. Romerske Majestæts Fødsel, skal holdes over hele Riget. De Reliqvier af den hellige Jomfrue, som Karl ) har foræret Frue=Kirken i Paris, bleve, som fordum udstillede til Skue ved Bønnerne for Keiserindens Nedkomst. Ogsaa overrakte en Deputation fra Kapitlet efter gammel Skik Hs. Majestæt en Model af Helligdommen. Den Keiserl. Almanak for 1811 er udkommen. - Vi savne endnu vor Danske Hof= og Statskalender for d. A.
Odense Adresse-Contoirs Efterretninger, 1811-04-19
Auditeurernes Antal i Statsraadet er bestemt til 350, og inddeelt i 3 Klasser, 80 i 1ste, 90 i anden og 180 i 3die Kong Joachim af Neapel er ankommen til Paris. Ved første Telegraf-Efterretning om Keiserindens Nedkomst forlod han sine Stater. Keiseren var forleden paa Jagt i Selskab med denne Konge, Storhertugen af Würzburg, Prinds Borghese, Vicekongen af Jtalien o. fl.
Odense Adresse-Contoirs Efterretninger, 1811-04-19
Præfekten i Maas Departementet gjendriver det falske Rygte, at en nye Amnestie for de gjenstridige Konskriberede i Anledning af den Romerske Konges Fødsel skulde publiceres. Herved, siger han, forlænger man kuns Ulykken og Skjændselen, da det er Hs. Maj. Villie, at aldrig Amnestie skal gives denne Forbrydelse, men samme afstraffes efter Lovenes hele Strænghed.
Odense Adresse-Contoirs Efterretninger, 1811-04-19
Alle Lotterier i Ems=, Veser= og Elb-Mundingernes Departementer ere ophævede, og i deres Sted indført et Fransk Keiserl. Lotterie, der i sin Indretning næsten ganske ligner vort Tallotterie. 14 Mennesker vare den 15 f. M. ifærd med at hielpe en Hest op, der paa Simplon Bjerget var falden ned i en Afgrund, da i det samme en Lavine styrtede over dem, og begrov de 8.
Odense Adresse-Contoirs Efterretninger, 1811-04-19
Tydskland. Fra Østerrig skrives, at man endnu dette Foraar venter Udviklingen af vigtige Tildragelser paa Grændsen, men at det imidlertid synes ganske vist, at Østerrig ikke vil tage Deel der.
Odense Adresse-Contoirs Efterretninger, 1811-04-19
Fyrst Clary skal nu bringe Viener-Hoffets Lykønskninger til Paris.
Odense Adresse-Contoirs Efterretninger, 1811-04-19
I Brunsvigs Slotskirke har man stiaalet Guldtresserne af de afdøde Hertugers Kister, samt 4 Sølvkapsler hvori ligesaa mange Hertugers Hjerter forvaredes. Hjerterne fandt man henkastede paa Slotspladsen. En frygtelig Røverbande, som dreev sit Spil paa den Preussisk-Polske Grændse, er endelig fangen.
Odense Adresse-Contoirs Efterretninger, 1811-04-19
Den Kongl. Preussiske Kommission for Stifternes og Klostrenes Ophævelse i Schlesien har bekjendtgjort en Liste paa 102 af disse Jnstituters Godser, som i Mai Maaned skulle sælges.
Odense Adresse-Contoirs Efterretninger, 1811-04-19
Sverrig. Hvor særdeles venskabelige og ømme Forholdenne mellem Kongen og Regenten ere, beviser den Omstændighed, at Kronprindsen hver Gang han kom fra Statsraadet ilede til Kongens Sygeseng, og raadslog med Hs. Maj. om det Forhandlede. Man veed ogsaa, at Kronprindsen kun efter megen Vægring modtog Regentskabet, fordi han nærede det Haab, at Kongen snart vilde komme sig; hvilket Haab ogsaa synes at gaae i Opfyldelse; dog troer man ikke at Kongen desaarsag strax vil paatage sig Regjeringen, men, først tage ud paa eet eller andet Lyststed, for fuldkommen at styrke sig.
Odense Adresse-Contoirs Efterretninger, 1811-04-19
Udenlandske Efterretninger. Af Statstid., Dagen, Kbhvns. N. Skilderie, de Jydske og Lollandske Aviser samt Udgiveren.
Odense Adresse-Contoirs Efterretninger, 1811-04-19
Fra Aalborg har Prem. Lieutenant Falsen, Kommandeur af Danneb., indgivet en allerunderdanigst Rapport, hvori det af Lieutenanterne Mühlenstedt og Buhl imod en overlegen Fjende udviste kjække og modige Forsvar lægges for Dagen. Først efterat have faaet adskillige Grundskud og Baaden, var halv fuld af Vand, overgav Lieutenant Mühlenstedt tæt under svensk Kyst sin Baad til den fjendtlige Brig, som strax efter at hans Folk vare komne ombord paa Briggen sank med 3 fjendtlige Matroser. Efterat have strøget sit Flag, ved blev Lieutn. Buhl, for at forhale Fjenden i at jage de øvrige Baade, at unddrage sig for at lægge til det fjendtlige Skib. Hele Reilingen blev opfyldt med Riffelmænd, der i 20 Minuter skiøde til Maals efter ham, medens Chefen i den største Heftighed stedse løb iblant dem og raabte: "Dræb den uforskammede Officeer, saa faaer jeg nok Baaden til Siden; rolig stod imidlertid den brave Lieutenant Buhl, der havde befaler alle sine Folk at lægge sig ned under Tofterne, opreist paa Dækket, men styrede ikke til Briggen. Endelig hævede Menneskelighedens Stemme sig i den engelske Officeers Bryst, han lod ophøre med Skydningen, maatte udsætte sit Fartøi og buxere Kanonbaaden, der dreev længere og længere bort fra ham, op paa Siden af sig. Denne Lieutenant Buhls udmærkede sjeldne Konduite, der i 3/4 Time opholdt Briggen i sin Jagt efter de øvrige Baade, har jeg - siger Anmelderen - troet et at burde fortie min naadige Konge. Efterat Udvexlingen er skeet, hvorved 124 fangne Matroser, som vare alle de der fandtes paa Øen, ere komne tilbage, savner Flotillerne 47 Mand, som jeg antager dræbte, og tæller 38 Saarede. Fregatten Tartar paa 32 Kanoner og Briggen Sheldrakke paa 16 Kanoner, der forfulgte Flotillen, vare ei de under Skager, stationerede 2de Skibe, men 2 andre, 4 Dage forinden Affairen afsendte fra Engelland, for at forhindre vore Kanonbaade at angribe Anholt, da man i Engelland vidste at en Expedition var udrustet imod samme, hvilket de Engelske selv fortalte vore fangne Søeofficerer. Hvis altsaa disse Krigsskibes Ankomst var bleven een Dag længere forhalet, tør man smigre sig med, at Expeditionen havde faaet et heldigere Udfald. Sal. Hr. Major v. Melstedt, der saa ærefuldt endte sin Krigsbane paa Anholt, var en Jslænder af Fødsel, og blev i Aaret 1784 demitteret fra den offentlige latinske Skole i Slagelse, og samme Aar indskrevet iblant de akademiske Borgeres Tal ved Kjøbenhavns Universitet.
Odense Adresse-Contoirs Efterretninger, 1811-04-19
Beltet er endnu frit for fjendtlige Seilere; derimod er at Skippere og Kapere indberettet, at der imellem Hesseløen og Spotsbjerg er seet 2 krydsende Kutterbrigger, under Riddingen en Fregat og i Nordsøen 4 Kutterbrigger.